CELEX: E2013J0007
Language: fi
Date: 2013-04-16 00:00:00
Title: Tuomioistuimen päätös, annettu 16 päivänä joulukuuta 2013 , asiassa E-7/13 – Creditinfo Lánstraust hf. vastaan Registers Iceland ja Islannin valtio ( Julkisen sektorin hallussa olevien tietojen uudelleenkäytöstä annettu Euroopan parlamentin ja neuvoston direktiivi 2003/98/EY – Maksujen määräytymisperiaatteet – Avoimuus – Kustannusten käsite – Omarahoitusvaatimukset )

19.3.2015   
            
            
               FI
            
            
               Euroopan unionin virallinen lehti
            
            
               C 92/33
            
         TUOMIOISTUIMEN PÄÄTÖS,
   annettu 16 päivänä joulukuuta 2013,
   asiassa E-7/13
   Creditinfo Lánstraust hf. vastaan Registers Iceland ja Islannin valtio
   (Julkisen sektorin hallussa olevien tietojen uudelleenkäytöstä annettu Euroopan parlamentin ja neuvoston direktiivi 2003/98/EY – Maksujen määräytymisperiaatteet – Avoimuus – Kustannusten käsite – Omarahoitusvaatimukset)
   (2015/C 92/07)
   Asiassa E-7/13, Creditinfo Lánstraust hf. vastaan Registers Iceland ja Islannin valtio, Reykjavikin käräjäoikeus (Héraðsdómur Reykjavíkur) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN koskien julkisen sektorin hallussa olevien tietojen uudelleenkäytöstä 17 päivänä marraskuuta 2003 annetun Euroopan parlamentin ja neuvoston direktiivin 2003/98/EY tulkintaa. Tuomioistuin toimien kokoonpanossa Carl Baudenbacher, presidentti, sekä tuomarit Per Christiansen (esittelevä tuomari) ja Páll Hreinsson, on antanut 16 päivänä joulukuuta 2013 tuomion, jonka tuomiolauselma on seuraava:
   
               1.
            
            
               Direktiivin 2003/98/EY 6 ja 7 artiklan mukaan julkisen sektorin asiakirjojen uudelleenkäyttöä koskevia maksuja perittäessä kyseisen julkisen sektorin elimen on eriteltävä maksujen määräytymisperiaatteet. Niistä on käytävä ilmi, että maksuista kertyvät kokonaistulot eivät ylitä asiakirjojen keräämisestä, tuottamisesta, jäljentämisestä ja jakelusta aiheutuvia kustannuksia tai investoinneille saatavaa kohtuullista tuottoa. Jos maksujen määrittämisessä huomioon otettavat seikat ovat epäselviä, on tehtävä ainakin kustannusarvio. Maksujen laskentaperusteet ilmoitetaan kuitenkin vain pyynnöstä. Tämä koskee sekä laissa säädettyjä maksuja että kyseisen julkisen viranomaisen tai muun tahon asettamia maksuja.
            
         
               2.
            
            
               Direktiivin 6 artiklassa tarkoitettuja maksuja määritettäessä voidaan ottaa huomioon ne kulut, joita julkisen sektorin elimelle aiheutuu kyseisten asiakirjojen keräämisestä ja tuottamisesta. Toiminnasta mahdollisesti kertyvät tulot (esim. palkkioiden tai leimaveron muodossa), jotka kattavat hankintakulut tai alentavat niitä, on niin ikään otettava huomioon.
            
         
               3.
            
            
               Julkisen sektorin elinten omarahoitusvaatimukset voidaan ottaa huomioon direktiivin 6 artiklassa tarkoitettuja maksuja määritettäessä. Tämä pätee ainoastaan, kun huomioon otetaan 6 artiklassa tarkoitetut uudelleenkäytön edellyttämät asiakirjojen käsittelyyn liittyvät maksut ja investoinneille saatava kohtuullinen tuotto.